Pranatan sêpur enggal. Kawartosakên, wiwit benjing tanggal 1 Mèi ngajêng punika, lampahing sêpur snel saking Bêtawi dhatêng Bandung tuwin kosokwangsulipun badhe kaewahan. Ingkang bidhal saking Bêtawi kapisan, makatên ugi ingkang bidhal saking Bandung, kintên-kintên jam 6, sêpur ingkang kaping kalih têtêp kados sapunika, sêpur ingkang kaping tiga bidhalipun saking panggenan kalih pisan wau jam 2, dene sêpur ingkang wêkasan bidhalipun kintên-kintên sami jam 5. Ewah-ewahan wau pêrlu kangge mikantukakên murih têtiyang ingkang kêkesahan tulak sagêd tanak wontên ing purug.
